د پروان ولایت د سیاه ګرد ولسوالۍ د چهارده، قول لچ درې، پنډقستان او خېشکو درې (١١٧) سېلاب ځپلو کورنیو سره د نړیوال فدرېشن په همکارۍ او ناروې د سره صلیب په مالی ملاتړ د افغانی سرې میاشتې ټولنې له لوری د غیر خوراکی توکو مرسته ووېشل شوه! نن یکشنبه د روان ١٤٤٥ سپوږمیزکال د صفر المظفر میاشتې په ١٨ مه چې د ۱۴۰٢ لمریزکال د وږی میاشتې له ١٢ مې نېټې سره سمون لری د پروان ولایت د سیاه ګرد ولسوالۍ چهارده، قول لچ درې، پنډقستان او خېشکو درې (١١٧) سېلاب ځپلو کورنیو سره د نړیوال فدرېشن په همکارۍ او ناروې د سره صلیب په مالی ملاتړ د افغانی سرې میاشتې ټولنې له لوری د غیر خوراکی توکو مرسته ووېشل شوه، د غیر خوراکی توکو یاده مرسته د سیاه ګرد ولسوالۍ (١١٧) سېلاب ځپلو کورنیو ته د پروان ولایت د افغانی سرې میاشتې نماینده ګۍ ریاست د رٸیس ښاغلی ملا شمس الحق صادق صاحب، د سیاه ګرد ولسوالۍ د مسٸولینو او د نماینده ګۍ د مختلفو بخشونو د مدیر صاحبانو او رضاکارانو په شتون کې د سیاه ګرد په دارالعلوم کې ووېشل شوه. د مرستې د وېش وړاندې د نشراتو د مدیر له لوری سېلاب ځپلو کورنیو ته د افغانی سرې میاشتې د خیرپاله، بشرپالو او روغتیاپالو خدماتو په اړه خبرې وشوې چې ورپسې د نماینده ګۍ د ښاغلی رٸیس صاحب له لوری سېلاب ځپلو کورنیو ته د نننیو غیر خوراکی توکو د مرستې په اړه د معلوماتو ورکولو ترڅنګ په سیاه ګرد ولسوالۍ کې د تېرو سختو سېلابونو او له امله یې د ځانی او مالی تلفاتو د اوښتو په اړه خپله خواشینی څرګنده کړه او د شهیدانو د کورنۍ غړو ته یې تسلیت ووایه او زیانمنو شویو خلکو ته یې ډاډ ورکړ چې د افغانی سرې میاشتې ټولنه د یو بشرپالې او خیریه ټولنې په حیث به د تل لپاره په داسې غمجنو حالاتو کې ستاسې ترڅنګ ولاړه وی او لکه څرنګه یې چې د سېلابونو د راوتو پر مهال په همغه لومړی وخت کې د هېوادوالو د مرستې او لاسنیوی په موخه ساحې ته د پېښو پر وړاندې د ځواب ورکونې (BDRT) ټیمونه راغلل، ترڅنګ یې د خلکو د روغتیاپالنې په پار یو ګرځنده روغتیایی ټیم هم خلکو ته د خدماتو د وړاندې کولو په موخه ساحې ته په عاجله توګه ورسېدل. ښاغلی رٸیس صاحب د خپلو خبرو په جریان کې وویل چې دوی به په راتلونکی کې لا نوره هڅه هم وکړی ترڅو د پېښځپلو د ملاتړ په پار د زیامنو شویو هېوادوالو په مادی او معنوی لحاظ مرسته وکړی. د سېلاب ځپلو کورنیو په استازولۍ څو تنو د افغانی سرې میاشتې له غیر خوراکی مرستې مننه وکړه او په راتلونکې کې یې د ورته مرستو د ترسره کېدو غوښتنه وکړه. په وېشل شوې مرسته کې هرې کورنۍ ته دوه کمپلې، یو د حفظ الصحې بسته، دوه ترپالونه او د سېلابونو له امله د شهیدانو دوو کورنیو ته د پورته ذکر شوو غیر خوراکی توکو ترڅنګ هرې کورنۍ ته ١٠٠ کیلو اوړه، ٢٤.٥کیلو وریجې او ٥ لېتره غوړی ووېشل شوه. د پروان ولایت د افغانی سرې میاشتې نماینده ګۍ ریاست د نشراتو مدیریت